บัตรคนจนสะพัด8.6พันล.เร่งติดเครื่องรูดจ่ายค่าก๊าซ
กรมบัญชีกลางเผยยอดการใช้บัตรสวัสดิการแห่งรัฐ กว่า 8,651 ล้าน เร่งติดตั้งเครื่องอีดีซี ร้านก๊าซหุงต้มครบ 7,000 เครื่อง ภายสิ้นปีนี้
21 ธ.ค. 2560

กรมบัญชีกลางเผยยอดการใช้บัตรสวัสดิการแห่งรัฐ กว่า 8,651 ล้าน เร่งติดตั้งเครื่องอีดีซี ร้านก๊าซหุงต้มครบ 7,000 เครื่อง ภายสิ้นปีนี้น.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้แจกบัตรสวัสดิการแห่งรัฐให้แก่ผู้มีสิทธิอย่างต่อเนื่อง ซึ่งผู้มีสิทธิได้ใช้จ่ายผ่านบัตรสวัสดิการแห่งรัฐเพิ่มมากขึ้น โดยตั้งแต่วันที่ 1 ต.ค.-17 ธ.ค.  2560 กรมบัญชีกลางได้จ่ายเงินแล้วเป็นเงินกว่า 8,651 ล้านบาททั้งนี้ แบ่งเป็นการจ่ายให้ร้านธงฟ้าประชารัฐ เป็นเงินกว่า 8,603 ล้านบาท จ่ายเป็นค่าซื้อก๊าซหุงต้ม เป็นเงิน 2.14 ล้านบาท ค่าโดยสารรถ บขส. เป็นเงิน 19.69 ล้านบาท และค่าโดยสารรถไฟ เป็นเงิน 25.97 ล้านบาทสำหรับความคืบหน้าในการติดตั้งเครื่อง อีดีซี นั้น ธนาคารกรุงไทย ได้ติดตั้งเครื่องที่ร้านธงฟ้าประชารัฐครอบคลุมทุกตำบลรวมทั้งรถโมบายแล้ว จำนวนกว่า 1.8 หมื่นเครื่อง และได้ติดตั้งเครื่องอีดีซี ให้กับร้านก๊าซหุงต้ม จำนวน 819 ร้านค้า จากจำนวน 984 ร้านค้าในขณะเดียวกันได้แจ้งให้กระทรวงพลังงานเร่งแก้ไขข้อมูลพร้อมทั้งจัดส่งข้อมูลของร้านก๊าซหุงต้มที่พร้อมติดตั้งเครื่อง อีดีซี กลับมายังกรมบัญชีกลางโดยเร็วที่สุด เพื่อให้สามารถติดตั้งได้ ครบตามเป้าหมายจำนวน 7,000 เครื่อง ภายในเดือน ธ.ค. 2560 นี้